סילבוס לקורס במאקרו א' – סמסטר ב' תשע"ד

*מרצים*: מר אסף שריד

*מתרגלים: גב' טניה ברון*

מיקום ומועדים: ע"פ המפורסם באתר בית הספר

*מטרות הקורס*

לקורס שלוש מטרות:

המטרה היישומית היא להעניק לסטודנטים היכרות ראשונית עם מושגים בסיסיים בשיח המאקרו כלכלי על ידי הגדרת המושגים ותאור התופעות המאקרו כלכליות האופייניות לשווקים בעולם, ובמיוחד לישראל ולארה"ב ולהציע הסברים ראשוניים לתופעות אלה.

המטרה התיאורטית היא להציג בפני הסטודנטים ניתוח מאקרו כלכלי בסיסי ושלם של הטווח הבינוני והטווח הארוך תוך דגש על תופעות ריאליות ועל השינויים אותם חווה המשק בעקבות זעזועים אקסוגניים כגון שינויים טכנולוגיים. (ניתוח מאקרו כלכלי של הטווח הקצר ועיון מעמיק בסוגיות נומינאליות יילמדו בקורס מאקרו ב').

המטרה המתודולוגית היא להניח את היסודות הראשונים להבנתם של התלמידים את תפקידו של המודל בחשיבה הכלכלית ולהכיר להם מספר כלים טכניים העומדים לרשות הכלכלנים. במסגרת הקורס נדגיש את חשיבותן של ההנחות ואת השפעתן על תחזיות המודל.

*נושאי הקורס*

הקורס יעסוק ביסודות הניתוח המאקרו-כלכלי הניאו קלאסי במשק סגור תוך דגש על היבטים דינאמיים של מחזורי עסקים. ננתח בקורס שיווי משקל כללי בו נקבעים משתנים מרכזיים כגון שער ריבית, שכר, תוצר ותעסוקה. בעזרת כלים אלו ננתח את פעילות הממשלה והשפעות מדיניות פיסקאלית על המשק. כמו כן נסקור מספר נושאים בצמיחה כלכלית ובאי שיווין. פירוט הנושאים:

1. הקדמה – רקע כללי, מושגים ונתונים מאקרו כלכליים, חשבונאות לאומית.
2. מודלים מיקרו כלכליים שמהווים בסיס לקורס – התנהגות פרטים הממקסמים תועלת על פני זמן.
3. מודל מאקרו בסיסי – שיווי משקל כללי בשוק המוצרים והאשראי; משקי בית בלבד.
4. שוק העבודה – הוספת פירמות המייצרות על ידי עבודה בלבד, בבעלות הפרטים.
5. שוק ההון וההשקעה – הוספת הון לפונקצית הייצור.
6. ממשלה – כיצד הוצאות הממשלה ומימונן משפיעות על שיווי המשקל; שקילות ריקארדו.
7. צמיחה כלכלית – מודל מאקרו כלכלי של הטווח הארוך, מודל סולו (עם ובלי שיפורים טכנולוגיים)
8. אי שיוויון.

*חובות הקורס*

במהלך הקורס יינתנו חמישה תרגילים, ויתקיים מבחן מסכם.

כל תרגיל יכול לתרום עד שתי נקודות לציון הסופי. הגשה חלקית או רשלנית תזכה בנקודה אחת ואי הגשה באפס נקודות. בנוסף לחמשת התרגילים, באמצע הסמסטר יינתן תרגיל מסכם לחלק הראשון של הקורס. משקל התרגיל המסכם הוא 5%. המבחן המסכם יהווה 85% מן הציון הסופי.

להלן מועדי הקבלה וההגשה המתוכננים והנושאים העיקריים של כל תרגיל[[1]](#footnote-1):

|  |  |  |  |
| --- | --- | --- | --- |
| מספר תרגיל | נושאי התרגיל | קבלת תרגיל | הגשת תרגיל |
| **1** | הקדמה + מודל רובינזון קרוזו | 2/3/14 | 16/3/14 |
| **2** | תצרוכת על פני זמן, הכנסה פרמננטית | 16/3/14 | 30/3/14 |
| **3** | תרגיל מסכם חלק א' | 30/3/14 | 27/4/14 |
| **4** | ש.מ. כללי ושוק העבודה | 27/4/14 | 11/5/15 |
| **5** | השקעה + ממשלה | 11/5/14 | 25/5/14 |
| **6** | ממשלה + צמיחה | 25/5/14 | סוף הסמסטר |

במהלך הקורס ינתנו חומרי קריאה במקביל ללימוד הפרונטאלי בכיתה.

מרבית חומרי הקריאה אשר יידרשו במהלך הקורס יימצאו באתר הקורס.

ספר הקורס הינו: Robert J. Barro, Macroeconomics, 5th edition, 1997, MIT Press.

בתרגילים יישאלו התלמידים על חומרי קריאה נוספים אשר יכללו בעיקר מאמרים אקדמיים בעברית בנושאים אשר נידונו בכיתה. במבחן המסכם התלמידים יידרשו, בין השאר, להפגין בקיאות בחומרי הקריאה אשר יינתנו במהלך הסמסטר (רשימת מיקוד תימסר לתלמידים כשבועיים לפני מועד המבחן).

אתר הקורס ישמש לממשק בין התלמידים לצוות הקורס ויכלול: הודעות, תקצירים, תרגילים ופתרונותיהם, חומרי קריאה, מצגות, קישורים, בנק בחינות, רשימות ציונים ועוד. אנו ממליצים לבקר באופן סדיר ותדיר באתר הקורס. כל בעיה הנוגעת לתפעול האתר יש להפנות למתרגלים.

1. התרגיל יוגש בתרגול שנערך בשבוע המתחיל בתאריך המופיע בטבלה. [↑](#footnote-ref-1)